Fombio lahing

Fombio lahing oli 7.–9. mail 1796. aastal Itaalia sõjakäigu raames toimunud lahing Johann Peter Beaulieu Saksa-Rooma/Austria armee Anton Lipthay ning Anton Schübirzi juhitud avangardi ja Napoleon Bonaparte Prantsuse armee vahel toimunud kokkupõrge. Lahing toimus Fombio külas ning lõppes austerlaste kaotusega.

 Lahing 
vasakul|pisi|266x266px|Amédée Laharpe
7. mai varahommikul leidis Laharpe avangard Piacenza juures ületuskoha ning Prantsuse väed alustasid Po jõe ületamist. Jõe ületas esimesena 150-meheline ratsaüksus Jean Lannesi juhatusel. Claude Dallemagne ja Amédée Laharpe üksused moodustasid kiiresti sillapea. Nende vastas oli Anton Lipthay 4000 jala- ja 1000 ratsaväelase suurune armee. Kui Beaulieu prantslaste manöövritest kuulis, hülgas ta oma positsioonid Valeggios ning marssis Lipthay poole.Lk 299 (Boycott-Brown, 2001) 

8. mai hommikul alustasid Dellemagne ja Laharpe üksused rünnakut Lipthay positsioonide vastu Fombio külas. Lannes ja François Lanusse juhatasid vasakut tiiba ning tsentrit, Dellemagne juhatas paremat tiiba.Lk 300–301 (Boycott-Brown, 2001) Lipthay pani algul oma väiksema väega vastu, kuid otsustas siis Codognosse taganeda, et takistada Prantsuse vägedel tema väe ümber piiramist. Ka sealt sunniti tema üksused tagasi ning nii oli Lipthay sunnitud taganema Pizzighettonesse. Päeva lõpuks ulatusid Austria väejuhi kaotused 568 meheni.Lk 302 (Boycott-Brown, 2001) Prantslased kaotasid 150 meest tapetuna ning 300 haavatuna.Lk 153 (Chandler, 1979) 

Sama päeva õhtul alustas 1000 jalaväelasest ja 580 ulaanist koosnev Austria vägi Anton Schübirzi juhatusel vasturünnakut, mis tabas Codognot läänest. Pimedas puhkes tänavatel võitlus, milles sai surma ilmselt omade tule tõttu ka Laharpe. Prantslaste ridades levis paanika ning Schübirz vallutas küla tagasi. Napoleoni staabiülem, Louis Berthier võttis vägede juhtimise üle ning tõi lahingusse veel kaks poolbrigaadi. Schübirz taganes 9. mai hommikul.Lk 303–304 (Boycott-Brown, 2001) 

Beaulieu oli sunnitud oma armeega üle Adda jõe taganema. Prantslased jõudsid tema vägedele 10. mail Lodi juures järele, kus Beaulieu armee arjergard lahingus lüüa sai.

 Viited 

 Allikad 

 Boycott-Brown, Martin. The Road to Rivoli. London: Cassell & Co., 2001
 Chandler, David. Dictionary of the Napoleonic Wars. New York: Macmillan, 1979.

Kategooria:Lahingud
Kategooria:Prantsuse revolutsioonisõdade lahingud
Kategooria:Esimese koalitsiooni sõja lahingud
Kategooria:1796